Aaj phir us ne ayaadat ka kiya hai vaada, | Urdu Poetry, Sad Poetry, Urdu Shayari, urdupoetry.ooposts.com
Aaj phir us ne ayaadat ka kiya hai vaada, | Urdu Poetry
Poet : abr-ahasani-gunnauri Registrasie - Individue
Registrasie - skole en klubs
Erkenning van skole
Boland en SA Rekords 2018
Afstande vir verskillende ouderdomme - 2018/19
Inskrywingsvorm Skole en Groepe
ALGEMENE JAARVERGADERING VAN BOLAND TWEEKAMP – 2019
Nominasies vir bestuurslede - Boland Tweekamp vir die jaar 2019/2020
Plaas u naam en handtekening hier asseblief.
Naam van genomineerde
Skool of Ouer van
NOTULE VAN DIE BOLAND TWEEKAMP JAARLIKSE ALGEMENE VERGADERING WAT GEHOU IS OP 25 MEI 2018 IN DIE PAARL – CALEDONVILLE
Len Symington verwelkom almal by die vergadering. Veral die wat vêr gereis het. Hy dui aan dat daar ongelukkig sekere formaliteite is wat by so ’n vergadering afgehandel moet word en versoek dat almal help om dit so vinnig en effektief as moontlik te maak. Deur dit vinnig en effektief af te handel kan meer tyd beskikbaar wees om erkenning aan die presteerders te gee en dan daarna lekker gesellig saam te kan kuier.
Coenie van Vuuren open die vergadering met gebed.
Almal word versoek om seker te maak dat hulle die persensielys voltooi.
Marli en Amni Slabbert
Ian en Rebecca Flack
Petronel Burger-Le Roux
Mari de Lange
Theunis v d Schyff
BEVESTIGING VAN PERSONE SE STATUS
Aangesien geen mosies voorgelê is nie sal dit dus nie nodig wees om te stem nie. Die status van stemgeregtigdes is voor die vergadering hanteer. Indien dit dus nodig sou wees om vir een of ander rede te stem.
LEES VAN DIE KENNISGEWING VAN DIE AJV
Die kennisgewing omtrent die vergadering was aan almal elektronies uitgestuur. Om tyd te bespaar word dit as gelese beskou en aanvaar.
NOTULE VAN VORIGE AJV
Die notule van verlede jaar se AJV was op die webwerf. Len Symington dui aan dat hy dit as gelese beskou. Die notule word so aanvaar en geen verdere punte daaruit word bespreek nie.
Voorsteller – Liezel Wessels
Sekondant – Coenie van Vuuren
VOORSITTER SE JAARVERSLAG
Len Symington hou sy verslag aan die vergadering voor.
Dit word so aanvaar en geen verdere punte word bespreek nie.
Voorsteller – Hansie Koen
Sekondant – Neil Buchner
Len Symington hou die verkorte finansiële verslag aan die vergadering voor en dui aan dat ’n detail een by die Tesourier beskikbaar is na die tyd vir besigtiging en enige vrae.
Die finansiële verslag word so aanvaar sonder enige navrae.
Voorsteller – Ilse Beukman
Len Symington bedank vir Coenie Slabbert vir al sy harde werk met die verwerking en byhou van alles.
HANTERING VAN MOSIES
Geen mosies was ontvang nie
ERKENNING AAN PRESTEERDERS
Len Symington dui aan dat dit die hoogte punt van die aand se verrigtinge is. Hy dui aan dat die atlete die jaar wonderlik presteer het.
Erkenning word vir die volgende kategorieë gegee:-
Beste O/17 seuns span vir die seisoen
Beste vordering deur ’n dames/dogter
Beste vordering vir mans/seuns atleet
Atleet wat die meeste punte deur die jaar gekry het
Beste Junior Seun en dogter - O/9, O/11, O/13 en O/15
Beste Senior seun en dogter - O/17, O/19 en Ope
Beste veterane mans en dames atleet - Jnr. veterane, Veterane, Snr. Veterane en Meesters
Spesiale erkenning aan die atlete wat die afgelope seisoen Boland rekords verbeter het.
Spesiale erkenning aan die atlete wat die afgelope seisoen SA rekords verbeter het.
Trofee vir die beste verteenwoordigende skool wat geaffilieer is.
Oorhandiging van ere klere
Erkenning aan atlete wat meer as 10 SA Kampioenskappe gedoen het
Mariana Symington word versoek om die trofees te oorhandig en dat almal asseblief na die tyd vir die trofees by haar teken. Foto’s van die trofee wenners sal na die tyd geneem word.
Die volgende wenners word aangekondig:-
Beste O/17 Seuns Span
Hugenote Hoërskool wenner
Die toekenning word gedoen aan atlete wat met die meeste punte verbeter het vanaf hulle eerste byeenkoms tot en met die Boland kampioenskappe en wat dan ook verder gegaan het na SA’s.
Eerste byeenkoms 1,744. Neem aan SA’s deel. Sy verbeter gedurende die seisoen met 288 . Eindig op 2,032 by SA’s. Verder neem sy aan 7 byeenkomste deel. Hoërskool Robertson se
O/17 Dogter – Bianca Sussman
Eerste byeenkoms – 1,439 Word gekies vir span na SA’s. Verbeter met 420. Eindig op 1,859. Neem aan 7 byeenkomste deel.Van Hoërskool Hugenote - O/17 Seuns – Luc v d Westhuizen
Meeste punte in seisoen
Liam Rautenbach – 18,696 Neem aan 8 byeenkomste deel. Verteenwoordig Boland ook by die SA’s.
Beste Atlete van die seisoen
Skop af met die aankondiging van ons Victor en Victrix Laudorm in die verskillende kategorieë:-
Junior Victor Laudorum vir 2017/18 - Dieter Naude
Junior Victrix Laudorum - Danielle de Villiers
Senior Victor Laudorum - Henry Damant
Senior Victrix Laudorum - Klara Naude
Veterane Victor Laudorum - Neil Buchner
Veterane Victrix Laudorum - Liezel Wessels
Danielle de Villiers - Dogters O/11
Christiaan Hattingh - Seuns O/11
Ruard van Renen - Seuns O/15
Dieter Naude - Seuns O/9
Beste verteenwoordigende skool –Beste Tweekamp skool
Hierdie prys word vir die 7 de jaar toegeken. Dit gaan aan die skool wat by Boland Tweekamp geaffilieer is en wie se leerders deur die seisoen die meeste punte verdien het tydens al die byeenkomste wat deur Boland Tweekamp aangebied het. Dit is die trofee waaraan ons as Boland Tweekamp se bestuur baie waarde heg aangesien die wenners hiervan uiteraard:-
by Boland Tweekamp moet affilieer
baie leerders betrokke kry by Tweekamp
dan sorg dat hulle aan baie byeenkomste deelneem.
Curro Langebaan was die afgelope 3 jaar die wenner. Die jaar is daar ’n nuwe wenner wat die kompetisie die jaar loshande wen met 213,253. Die een wat die naaste aan hulle is het 175,267. Hulle het 11 dogters en 8 seuns gehad wat die punte die seisoen verdien het. Die nuwe wenner vir die 2017/18 seisoen is Laerskool Olifantsvallei.
Len Symington dui aan dat dit is ’n groot voorreg om die trofee aan Laerskool Olifantsvallei toe te ken. Hy wens vir Petronel Burger Le Roux baie geluk met wat sy vir Tweekamp doen by die skool. Hy bedank ook al die ouers vir hulle opoffering om die relatiewe klein plattelandse skool so goed te laat presteer.
Kwalifiseerders vir Boland Ere-Kleure – 2018
Boland ere-kleure word aan ‘n atleet gegee nadat so iemand aan 3 SA Kampioenskappe deelgeneem het en ‘n sekere standaard gehandhaaf het.
Bestuur het besluit dat die erkenning hiervoor elke jaar by die AJV sal geskied en dat so ‘n atleet dan ‘n ere-kleure balkie kry asook ‘n sertifikaat.
Ere Kleure 2017/18
Arion van der Merwe
Lozaan van Schalkwyk
Erkenning aan ons Tweekampers wat al meer as 10 SA Kampioenskappe bygewoon het:-
Liezel Wessels - 10 in ‘n ry
Annereen Malan - 10 in ‘n ry
Mariaan Malan - 11 de in ‘n ry
Burger Symington - 12
Ilse Beukman - 15
Coenie van Vuuren - 15 de agtereenvolgende SA’s by vir Boland. Op die ander beskikbare uitslae het hy ook 16 keer vir WP en 2 keer vir Griekwas deelgeneem = 33 dit is tot 1982 - (1984, 1985, en 1987 se uitslae is nie beskikbaar nie).
Len Symington bedank spesiaal vir Eloise le Roux en Johannes Adendorff vir hulle spesiale bydraes om ons byeenkomste so suksesvol aan te bied.
VERKIESING VAN BESTUUR
Die volgende nominasies is ontvang:-
Voorsitter – L Symington
Tesourier – C Slabbert
Sekretaresse – Mariana Symington
Gewone Lede :
Coenie van Vuuren
Len Symington bedank spesiaal vir Marli Slabbert wat haar beskikbaar gestel het om op die komitee te dien en verwelkom haar op die komitee.
Die persone word dan so as bestuur vir Boland Tweekamp vir die nuwe seisoen aanvaar.
Hy doen ‘n beroep op almal om asseblief betrokke te raak om te verseker dat die sport kan voortgaan.
Len Symington bedank vir almal vir hulle teenwoordigheid. Hy dui aan dat hy en die bestuur baie uitsien na die nuwe seisoen.
Hy bedank spesiaal vir Marié Briers-Louw vir die gebruik van hulle huis en Mariana en Marie vir al die reëlings vir vanaand .
Almal word uitgenooi om lekker gesellig saam met te kuier en die aand te geniet.
Niel Buchner bedank spesiaal vir Len Symington vir alles wat hy vir Tweekamp doen.
VOORSITTERSVERSLAG VIR DIE 2017/18 SEISOEN
Dit is vir my ‘n voorreg om verslag te kan doen aan die lede van Boland Tweekamp by die Algemene Jaarvergadering met betrekking tot die 2017/2018 seisoen.
Gedurende die afgelope jaar is daar 4 amptelike vergaderings van die bestuur gewees. Die vergaderings is altyd deur ten minste 5 van die 7 bestuurslede bygewoon. Die vergaderings was konstruktief en het hoofsaaklik gefokus op die verbetering van byeenkomste, administrasie en reëlings vir provinsiale, inter-provinsiale en SA Kampioenskappe.
Gedurende die jaar het Boland Tweekamp 6 provinsiale byeenkomste aangebied wat die Boland Kampioenskappe op 24 Februarie ingesluit het. 3 Spanne is na Oudtshoorn se inter-provinsiale byeenkoms gestuur. Verder het Boland Tweekamp ook ’n span van 93 atlete na die SA Kampioenskappe wat op 31 Maart in Pretoria gehou was gestuur.
In totaal het 1,218 atlete deelgeneem gedurende die jaar by al die verskillende byeenkomste. Boland het dan ook 274 ten volle geaffilieerde atlete gehad.
Wat die provinsiale en ander byeenkomste betref was dit oor die algemeen goed bygewoon. Ons het dan ook vir die eerste keer ’n byeenkoms in Vredenburg aangebied.
Die bywoning by die verskillende byeenkomste was as volg:-
Die reëlings by al die ander byeenkomste was goed en alles het volgens plan verloop. Ons dank en waardering aan die skole wat hulle fasiliteite beskikbaar gemaak het en baie moeite doen – veral dankie aan Hoërskool Bonnievale, Hoërskool Paarl Gimnasium, Hugenote Hoërskool, en Laerskool Vredenburg en vir die onderskeie verteenwoordigers van die skole wat dit een groot plesier maak om byeenkomste daar aan te bied. Boland is seker een van die min provinsies wat die meeste van hulle provinsiale byeenkomste in verskillende dorpe aanbied waarvan almal basies in die platteland is.
As gevolg van die ongegewes rondom atletiek en swem, bly die finalisering van datums en fasiliteite maar ‘n probleem. Ten spyte hiervan het ons weer ’n baie suksesvolle Boland Kampioenskappe aangebied op ’n Saterdag. Dit het uiteraard gebots met ander sportsoorte.
My spesiale dank aan Johannes Adendorf wat as afsitter by al die byeenkomste opgetree het en ook aan al die ouers en onderwysers wat gehelp het as beamptes.
Die standaard van ons atlete gedurende die jaar was weereens van hoogstaande gehalte.
Boland was dan ook weer 2 de in die junior en algehele span kompetisies by die interprovinsiale byeenkoms in Oudtshoorn
Tydens die seisoen is daar dan ook 3 Boland rekords en een SA rekord verbeter/opgestel. Veral baie geluk aan ons 4 SA Kampioene. Dieter Naude, Ruard van Renen, Liezel Wessels en Ilse Beukman. Dieter is dan ook die SA rekordhouer vir seuns O/9.
By SA’s het Boland ook weer soos gewoonlik goed gedoen en tweede geëindig in die junior afdeling en derde in die senior en algehele spankompetisies.
Die skole kompetisie was dan ook vir die eerste keer die jaar op die SA Kampioenskappe aangebied en het Boland se 2 inskrywings baie goed presteer deur onderskeidelik in die Hoër en laerskolle afdelings 3 de te eindig. Baie geluk aan Hugenote Hoërskool en Laerskool Olifantsvallei
Ledegeld die jaar was R150 per atleet gewees en skole wat geaffilieer het was R200. Die ledegeld sal in heroorweging gebring word tydens die eerste vergadering van die nuwe bestuur.
Alle administrasie het glad verloop en uitslae was direk of baie kort daarna op die webwerf gesit. Ons spesiale dank aan Eloise Le Roux vir al die verwerkings en vir die opdatum hou van die webwerf.
Boland Tweekamp se webwerf is dan ook die jaar opgradeer en is die amptelike kommunikasie medium.. Die meeste inskrywings is dan ook via die webwerfgedoen en oor die algemeen het alles goed afgeloop en word die webwerf baie besoek.
Die suksesvolle hantering van die administrasie en reëlings kan en sal slegs gedoen kan word indien daar individue is wat bereid is om baie werk na ure in te sit. Ons bedank dan spesifiek die lede van die komitee wat daarvoor verantwoordelik was.
Boland se finansiële posisie is baie gesond. Die detail is vervat in die finansiële verslag wat later voorgelê word.
Ons sien ’n baie goeie groei in die O/8 (Seuns 25, dogters 23) het die afgelope jaar deelgeneem.
Enige insette van hoe ons die sport by die voorheen benadeelde gemeenskappe kan uitbou sal baie waardeer word. Dit is egter nie net beperk tot hulle nie. Indien daar voorstelle is oor hoe ons Tweekamp kan verbeter, gee dit asseblief deur.
Van die bes georganiseerde skole is van die ver platteland. Hier wil ek veral vir Laerskool Olifantsrivier, Curro Langebaan en Laerskool Vredenburg uitsonder.
Ek wil dan veral vir Petronel Burger Le Roux (Citrusdal), Dommoniqe Forté (Langebaan), Talita Ferreira (Paarl Meisieskool), Marli Slabbert (Klein Gim), Theunis van der Schyff (Hugenote Hoër) en vir Maryné Chapman (Vredenburg) bedank vir hulle toewyding met die aanbied van Tweekamp by die skole.
Ek kan vir seker sê dat die sukses by die skole hoofsaaklik toe te skryf is aan hulle.
Tweekamp is baie gesond in die Boland en ons as bestuur sal alles in ons vermoë doen om dit so te hou. Op nasionale vlak is dit ook gesond in sekere streke. Tans is daar ’n groot dryf om Tweekamp op nasionale vlak ook ’n handelsmerk te maak. Die skole kompetisie is ook een van die groot fokus areas.
Van die nuwe verwikkelinge wat goedgekeur is by die AJV van SA Tweekamp in Pretoria en in die komende seisoen toegepas sal word, is die volgende:-
Dat die afstande van al die 2,000 meter wedlope en die 1,500 meter wedloop na 1,600 meter verander.
Dat twee atlete met beperking/spesiale behoeftes se punte sal tel vir die spankompetisie.
Dat daar ’n nuwe bonuspunt stelsel sal wees vir meester atlete. Dit kom basies daarop neer dat hoe ouer, hoe meer bonuspunte.
Ons beplan om weer die komende seisoen min of meer dieselfde getal provinsiale byeenkomste aan te bied. Verder sal ons dan soos gewoonlik ook weer aan die Oudtshoorn Inter-provinsiaal en die SA Kampioenskappe deelneem.
Die SA Kampioenskappe word in 2019 in Port Elizabeth deur OP aangebied.
Ek wil egter ’n ernstige beroep doen op ouers en skole verteenwoordigers om hulle beskikbaar te stel om op die komitee te dien of dan hulle te verbind om ons te help tydens byeenkomste.
In geheel gekyk, was die jaar baie suksesvol. Ons is dankbaar vir die genade en talente wat ons van ons Hemelse Vader ontvang het en die bereidwilligheid en harde werk van verskeie persone wat dit moontlik gemaak het.
Ek wil ook weereens die res van die bestuurspan en die paar ander vrywilligers bedank vir hulle bydraes en opofferinge.
Spesiale dank aan Vida e Cafeé vir die borg van die sportsakke vir die span na die SA Kampioenskappe.
INLIGTING NA AJV 2018
Die seisoen is afgesluit met die AJV en prysuidelingsfunksie wat op 25 Mei 2018 op Caledonville in die Paarl gehou was. Dit is bygewoon deur 77 ouers, atlete en bestuurslede. Soos gewoonlik het die verrigtinge baie goed afgeloop.
Read more: INLIGTING NA AJV 2018
Uitslae - Bolandkampioenskappe 2020
Uitslae - Highgate Inter Provinsial - 2020
Uitslae - Paarl Gimnasium - 18 Januarie 2020
Uitslae - Bonnievale - 16 November 2019
Die 2019 / 2020 Seisoen
Volgende Byeenkoms - Boland Tweekamp Kampioenskappe 22 Februarie2020
© Boland Tweekamp 2016